CELEX: 32018D1519
Language: hr
Date: 2018-10-09 00:00:00
Title: Provedbena odluka Komisije (EU) 2018/1519 оd 9. listopada 2018. o izmjeni Provedbene odluke 2014/150/EU o organizaciji privremenog pokusa kojim se predviđaju određena odstupanja od stavljanja na tržište populacija biljnih vrsta pšenice, ječma, zobi i kukuruza u skladu s Direktivom Vijeća 66/402/EEZ (priopćeno pod brojem dokumenta C(2018) 5470) (Tekst značajan za EGP.)

12.10.2018   
               
               
                  HR
               
               
                  Službeni list Europske unije
               
               
                  L 256/65
               
            
         PROVEDBENA ODLUKA KOMISIJE (EU) 2018/1519
         оd 9. listopada 2018.
         o izmjeni Provedbene odluke 2014/150/EU o organizaciji privremenog pokusa kojim se predviđaju određena odstupanja od stavljanja na tržište populacija biljnih vrsta pšenice, ječma, zobi i kukuruza u skladu s Direktivom Vijeća 66/402/EEZ
         
            
               (priopćeno pod brojem dokumenta C(2018) 5470)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 13.a,
         budući da:
         
                     (1)
                  
                  
                     Provedbenom odlukom Komisije 2014/150/EU (2) utvrđena je organizacija, do 31. prosinca 2018., privremenog pokusa u kojem mogu sudjelovati sve države članice, u svrhu procjene može li proizvodnja radi stavljanja na tržište i stavljanje na tržište, pod određenim uvjetima, sjemena iz populacija navedenih u članku 2. i koje pripada vrstama Avena spp., Hordeum spp., Triticum spp. i Zea mays L. biti poboljšana alternativa isključivanju s tržišta sjemena koje ne ispunjuje zahtjeve iz članka 2. stavka 1. točaka E, F i G Direktive 66/402/EEZ u pogledu sortnih aspekata sjemena određenih vrsta te zahtjeve iz članka 3. stavka 1. te direktive u pogledu stavljanja na tržište sa službenom certifikacijom kao „certificirano sjeme”, „certificirano sjeme prve generacije” ili „certificirano sjeme druge generacije”.
                  
               
                     (2)
                  
                  
                     Procjena još nije dovršena jer o nizu aspekata pokusa treba prikupiti više informacija tijekom duljeg razdoblja. Stoga je neophodno produljiti trajanje tog privremenog pokusa.
                  
               
                     (3)
                  
                  
                     Do sada je u tom pokusu sudjelovalo šest država članica. Zbog produljenja trajanja tog pokusa primjereno je dopustiti novim državama članicama da se uključe, a rok za početak sudjelovanja jest 31. prosinca 2019.
                  
               
                     (4)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Provedbena odluka 2014/150/EU mijenja se kako slijedi:
            
                        (a)
                     
                     
                        u članku 3. stavku 1. tekst „siječanj 2017.” zamjenjuje se tekstom „31. prosinca 2019.”;
                     
                  
                        (b)
                     
                     
                        u članku 19. tekst „31. prosinca 2018.” zamjenjuje se tekstom „28. veljače 2021.”
                     
                  
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 9. listopada 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL 125, 11.7.1966., str. 2309/66.
         
         
            (2)  Provedbena odluka Komisije 2014/150/EU od 18. ožujka 2014. o organizaciji privremenog pokusa kojim se predviđaju određena odstupanja od stavljanja na tržište populacija biljnih vrsta pšenice, ječma, zobi i kukuruza u skladu s Direktivom Vijeća 66/402/EEZ (SL L 82, 20.3.2014., str. 29.).